Ovog petka u našem novom fotografsko-sociološkom serijalu Telegramova dama tjedna slikana doma, predstavljamo Iris Volf. Ona je 21-godišna studentica modnog dizajna iz Zagreba. ”Odlučila sam se baviti dizajnom jer mi se užasno sviđa sloboda kreativnosti i izražavanja”, kaže Iris.

Na trećoj godini je, a odnedavno se počela baviti i manekenstvom (trenutno se o njoj brine agencije Midikenn). “To je sve nekako spontano, neplanirano krenulo, ali drago mi je da sam otkrila još nešto u čemu uživam”.

Iris ne voli šminku. Svjesna je svojeg izrazito zanimljivog lica i ne želi ga skrivati. I to je jedna od prvih stvari koju je naglasila našoj fotografkinji koju je, dobro raspoloženo i otvoreno, primila u svom domu u Zagrebu. Dočekala ju je opuštena, odjevena u gaćice, grudnjak i omiljenu vestu.

“Samoj sebi sam najseksi u nečem jednostavnom i ugodnom”.

“Kad imam slobodnog vremena volim se šetati sa svojim psima i crtati”.

“Omiljeno mjesto u stanu mi je spavaća soba, zbog svjetlosti”.

“Ne bih ništa mijenjala na svom tijelu, uvjerena sam da mi je sve s razlogom tako dano”.

“Volim alternativnu glazbu, a filmove baš i ne gledam. Što se tiče knjiga, volim klasike”.

“Kad bih mogla živjeti bilo gdje na svijetu, to bi bio London”.

“Moje vrline? Strpljivost. Upornost. Tvrdoglavost”.

“Pred fotoaparatom se na prvu osjećam uzbuđeno i malo nervozno, ali to sve nestane nakon prvih nekoliko sekundi”.

Snima: Marina P.

Za novu Telegramovu damu tjedna, potražite nas na istoj adresi, sljedećeg petka.